Document ID: /roh_data/filtered/Billingualer_Corpus_interleaved-de-rm.jsonl.gz/1408

This is a text translated from German to Rumantsch Grischun.
Kommission für Bildung und Kultur berät die Teilrevisionen des Schul- und des Mittelschulgesetzes

In der Aprilsession 2008 wird sich der Grosse Rat unter anderem mit den Teilrevisionen des Schulgesetzes und des Mittelschulgesetzes befassen. Die grossrätliche Kommission für Bildung und Kultur hat die beiden diesbezüglichen Botschaften der Regierung anlässlich mehrerer Sitzungen zuhanden des Grossen Rates vorberaten. Die Kommission steht unter dem Vorsitz von Grossrat Bruno W. Claus. An den Kommissionssitzungen teilgenommen hat auch Regierungsrat Claudio Lardi.

Schwerpunkte der Teilrevision des Schulgesetzes bildet die Einführung von Englisch als obligatorische zweite Fremdsprache, die Vorverlegung des Unterrichts der ersten Fremdsprache in die 3. Klasse und die Regelung der kantonalen Beiträge an die Schulträgerschaften an die Kosten für Schulleitungspersonen. Weiter sollen diese Beiträge an die Erfüllung von Mindestvoraussetzungen bezüglich Anstellung, Ausbildung und Pflichten der Schulleitungspersonen geknüpft werden.

Zu einzelnen Bestimmungen der Vorlage wurden aus der Kommission Änderungsanträge eingebracht. So beantragt eine Kommissionsminderheit, die erste Fremdsprache in deutschsprachigen Primarschulen und Kleinklassen - die Regierung schlägt hier Italienisch vor - durch Englisch zu ersetzen. Im Zusammenhang mit den kantonalen Beiträgen an die Kosten für Schulleitungspersonen beantragt die einstimmige Kommission, die Bestimmungen über die Beitragsleistungen auch auf die Leitungen von Kindergärten anzuwenden. Im Übrigen folgte die Kommission den Anträgen der Regierung und beantragt dem Grossen Rat, der Teilrevision des Schulgesetzes zuzustimmen.

Die Teilrevision des Mittelschulgesetzes ist unter anderem auf den im Jahre 2006 überwiesenen Auftrag Claus betreffend die Stärkung der gymnasialen Ausbildung (Erhalt Untergymnasium) zurückzuführen. Der Auftrag verpflichtet die Regierung, dem Parlament bis auf Gesetzesstufe ausformulierte Varianten für die gymnasiale Ausbildung im Kanton Graubünden zum Entscheid vorzulegen.

Die Regierung schlägt vor, die aktuell geltende Ausgestaltung des Gymnasiums mit Elementen des sogenannten Rektorenmodells zu ergänzen. Demgemäss sollen die Lerninhalte in der Handels- oder Fachmittelschule höhere Anforderungen erfüllen und das Übertrittsverfahren nach der sechsten beziehungsweise achten Klasse soll optimiert werden. Der Übertritt in die Handels- oder Fachmittelschule soll neu nach der achten Klasse erfolgen.

Nach eingehender Diskussion hat die Kommission einstimmig beschlossen, dem Vorschlag der Regierung zu folgen und auch hier dem Grossen Rat zu beantragen, der vorliegenden Teilrevision des Mittelschulgesetzes zuzustimmen.

Gremium: Kommission für Bildung und Kultur

Quelle: dt Kommission für Bildung und Kultur

Data: 09.04.2008

La cumissiun per furmaziun e cultura tracta las revisiuns parzialas da la lescha da scola e da la lescha davart las scolas medias

Durant la sessiun d'avrigl 2008 vegn il cussegl grond a tractar tranter auter las revisiuns parzialas da la lescha da scola e da la lescha davart las scolas medias. La cumissiun dal cussegl grond per furmaziun e cultura ha predeliberà las duas missivas respectivas da la regenza per mauns dal cussegl grond a chaschun da diversas sesidas. La cumissiun vegn presidiada dal deputà Bruno W. Claus. A las sesidas da la cumissiun è sa participà er il cusseglier guvernativ Claudio Lardi.

Ils puncts centrals da la revisiun parziala da la lescha da scola è l'introducziun da l'englais sco segunda lingua estra obligatorica, il spustament da l'instrucziun da l'emprima lingua estra giu en la terza classa e la regulaziun dal pajament da las contribuziuns chantunalas a las instituziuns ch'èn responsablas per la scola per ils custs da las persunas che dirigian la scola. Plinavant duain questas contribuziuns vegnir colliadas cun l'adempliment da premissas minimalas areguard l'engaschament, areguard la scolaziun ed areguard las obligaziuns da las persunas che dirigian la scola.

Tar singulas disposiziuns dal project ha la cumissiun fatg tschertas propostas. Uschia ha ina minoritad da la cumissiun fatg la proposta da remplazzar l'emprima lingua estra en las scolas primaras tudestgas ed en las classa pitschnas tudestgas tras l'englais. La regenza propona qua il talian. En connex cun las contribuziuns chantunalas per ils custs da las persunas che dirigian la scola propona la cumissiun unanimamain d'applitgar las disposiziuns davart il pajament da contribuziuns er per la direcziun da scolinas. Dal rest suonda la cumissiun las propostas da la regenza e propona al cussegl grond d'approvar la revisiun parziala da la lescha da scola.

La revisiun parziala da la lescha davart las scolas medias è tranter auter vegnida fatga pervia da l'incumbensa Claus ch'è vegnida inoltrada l'avrigl 2006 e che concerna il rinforzament da la scolaziun gimnasiala (mantegniment dal gimnasi inferiur). L'incumbensa oblighescha la regenza da laschar decider il parlament davart variantas per la scolaziun gimnasiala en il chantun Grischun; questas variantas ston esser preparadas fin al stgalim da la lescha.

La regenza propona da cumplettar il concept actual dal gimnasi cun elements da l'uschenumnà model dals recturs. Tenor quel duain ils cuntegns didactics a la scola media commerziala u a la scola media professiunala ademplir pretensiuns pli grondas e la procedura d'admissiun suenter la sisavla respectivamain suenter l'otgavla classa duai vegnir optimada. L'admissiun a la scola media commerziala u a la scola media professiunala duai succeder ussa suenter l'otgavla classa.

Suenter ina discussiun intensiva ha concludì la cumissiun unanimamain da suandar la proposta da la regenza e da recumandar al cussegl grond er qua d'approvar questa revisiun parziala da la lescha davart las scolas medias.

Gremi: cumissiun per furmaziun e cultura

Funtauna: rg cumissiun per furmaziun e cultura

Data: 09.04.2008